《解连环 用姜白石韵代书寄棣先》
清代·沈鹊应

西楼裁倚。被杨花千点，句人离思。念去年、南浦牵衣，如今眼穿，南浦唯春水。

回首倾襟，小窗对镜同梳洗。踏青湖畔路，那日游春，依约曾记。

东风又吹雨霁，问音书断绝，何事相弃。空欲往、难越关山，算只有今宵，梦魂能至。

绣户谁推，似行近、疏帘下底。又却是、衔泥燕子，搅人午睡。

作者简介：沈鹊应，字孟雅，侯官人。前江西巡抚沈瑜庆女，同邑前参政林旭室。旭遭戊戌政变之祸，鹊应以死殉。